CELEX: C2004/217/56
Language: da
Date: 2004-08-28 00:00:00
Title: Sag T-246/04: Sag anlagt den 17. juni 2004 af Jacques Wunenburger mod Kommissionen for De Europæiske Fællesskaber

28.8.2004   
            
            
               DA
            
            
               Den Europæiske Unions Tidende
            
            
               C 217/31
            
         Sag anlagt den 17. juni 2004 af Jacques Wunenburger mod Kommissionen for De Europæiske Fællesskaber
   (Sag T-246/04)
   (2004/C 217/56)
   Processprog: fransk
   Ved De Europæiske Fællesskabers Ret i Første Instans er der den 17. juni 2004 anlagt sag mod Kommissionen for De Europæiske Fællesskaber af Jacques Wunenburger, Zagreb (Kroatien), ved avocat Eric Boigelot.
   Sagsøgeren har nedlagt følgende påstande:
   
               —
            
            
               Den afgørelse af 11. september 2003, som generalsekretær David O'Sullivan i sin egenskab af ansvarlig for den appellerede bedømmelse har truffet, annulleres, for så vidt som den endeligt bekræfter og godkender sagsøgerens karriereudviklingsrapport for perioden 1.7.2001 til 31.12.2002, annulleres.
            
         
               —
            
            
               Den nævnte rapport annulleres
            
         
               —
            
            
               Den stiltiende afvisning af den klage, som sagsøgeren indgav den 9. december 2003 i medfør af tjenestemandsvedtægtens artikel 90, stk. 2, i den hensigt at få den anfægtede afgørelse annulleret, og som er registreret som nummer R/711/03, annulleres.
            
         
               —
            
            
               Kommissionen tilpligtes at betale erstatning til sagsøgeren for ikke-økonomisk skade og forstyrrelse af karrieren, dels som følge af de materielle mangler, dels som følge af den betydelige forsinkelse med udfærdigelsen af rapporten. Erstatningen er efter ret og billighed opgjort til 4 000 EUR, idet retten til at ændre beløbets størrelse under sagen forbeholdes.
            
         
               —
            
            
               Kommissionen tilpligtes at betale sagens omkostninger.
            
         Søgsmålsgrunde og væsentligste argumenter:
   Sagsøgeren har til støtte for sit sagsanlæg gjort gældende, at der foreligger en tilsidesættelse af tjenestemandsvedtægtens artikel 25, stk. 2, artikel 26 og 43 samt af de almindelige gennemførelsesbestemmelser vedrørende anvendelsen af den sidstnævnte bestemmelse, som Kommissionen vedtog den 26. april 2002. Han har ligeledes gjort gældende, at der foreligger en tilsidesættelse af kontradiktionsprincippet, af princippet om god forvaltningsskik, af ligebehandlingsprincippet, samt at der foreligger et åbenbart fejlskøn.